CELEX: 62021TN0531
Language: hr
Date: 2021-08-31 00:00:00
Title: Predmet T-531/21: Tužba podnesena 31. kolovoza 2021. – QN/Europska komisija

15.11.2021   
            
            
               HR
            
            
               Službeni list Europske unije
            
            
               C 462/47
            
         
      Tužba podnesena 31. kolovoza 2021. – QN/Europska komisija
      (Predmet T-531/21)
      (2021/C 462/56)
      Jezik postupka: engleski
      
         Stranke
      
      
         Tužitelj: QN (zastupnice: L. Levi i N. Flandin, odvjetnice)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku o njegovu nepromaknuću, koja proizlazi iz objave upravne obavijesti br. 32-2020 od 12. studenoga 2020. kojom se završava postupak promaknuća za 2020. godinu i utvrđuje popis promaknutih na kojem se ne nalazi njegovo ime;
               
            
                  —
               
               
                  poništi, ako je potrebno, i tuženikovu odluku od 1. lipnja 2021. o odbijanju njegova prigovora protiv odluke o nepromaknuću;
               
            
                  —
               
               
                  naloži tuženiku plaćanje naknade neimovinske štete koju je pretrpio;
               
            
                  —
               
               
                  naloži tuženiku da, u skladu s člankom 89. Poslovnika Općeg suda, dostavi anonimizirane preslike zapisnika sa sastanka zajedničkog odbora za promaknuće i sa sastanka predstavnika središnjeg odbora osoblja i glavnog direktora GU TAXUD,
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na povredi članka 45. Pravilnika o osoblju i članka 4. stavka 1. Odluke Komisije C(2013) 8968 final od 16. prosinca 2013.
               
            
                  2.
               
               
                  Drugi tužbeni razlog, koji se temelji na povredi načela jednakog postupanja – Povreda članka 41. stavka 1. Povelje Europske unije o temeljnim pravima – Povreda pravila o objektivnosti i nepristranosti.
               
            
                  3.
               
               
                  Treći tužbeni razlog koji se temelji na povredi obveze obrazlaganja – Povreda članka 41. stavka 1. Povelje Europske unije o temeljnim pravima u vezi s povredom članka 296. stavka 2. UFEU-a.